PATVIRTINTA

Šilalės rajono savivaldybės administracijos direktoriaus 2022 m. kovo 21 d. įsakymu

Nr. DĮV-210

**ŠILALĖS RAJONO SAVIVALDYBĖS ADMINISTRACIJOS** **ŽADEIKIŲ SENIŪNIJOS**

**2022 METŲ VEIKLOS PLANAS**

**LAIKOTARPIS**

Programa parengta 2022-ųjų biudžetinių metų laikotarpiui.

**BENDROJI DALIS**

Žadeikių seniūnijos teritorijos plotas - 6900 ha. Seniūnijos teritorijoje yra 14 kaimų, iš jų - viena didesnė Žadeikių kaimo gyvenvietė. Seniūnijoje 2022 sausio 01 d. gyvena 698 gyventojai. Socialinės rizikos šeimų – 4, socialiai remtinų šeimų, gaunančių socialinę pašalpą – 34.

Seniūnijos vietinių kelių tinklas – 88,8 km, asfaltuotų gatvių 4,2 km.

Seniūnija suskirstyta į keturias seniūnaitijas – Padvarininkų, Palokysčio, Prapymo, Žadeikių.

Seniūnijos teritorijoje veikia įmonė UAB „Lankmelita“, biblioteka, medicinos punktas, laisvalaikio salė, Žadeikių kaimo bendruomenė, asociacija „Žadeikių sūkurys“.

**VEIKLOS TIKSLAI**

**Veikos plano pagrindiniai siektini tikslai** - vietos savivaldos stiprinimas seniūnijoje, gyventojų įtraukimas į Savivaldybės valdymą, jų pilietiškumo, valstybiškumo, atsakomybės už švarą ir sveiką aplinką ugdymas, sveikos gyvensenos principų užimtumo diegimas, pavestų viešojo administravimo funkcijų įgyvendinimas.

**Veiklos plano pagrindiniai uždaviniai** - seniūnijos, kaip Savivaldybės administracijos filialo veikla, padedanti Savivaldybės administracijai įgyvendinti pagrindinius vietos savivaldai keliamus uždavinius, vietinės valdžios efektyvaus ir racionalaus funkcionavimo, viešojo administravimo, viešųjų paslaugų teikimas.

**Žmogiškieji ištekliai** - seniūnijos darbuotojai, jų kvalifikacija, Žadeikių kaimo bendruomenė, darbo biržos siųsti darbininkai, seniūnijos gyventojai, seniūnaičiai.

**LĖŠOS PROGRAMOS VYKDYMUI**

Lėšas programų vykdymui skiria Šilalės rajono savivaldybės taryba. Planuotas 2022 metams lėšų poreikis pagal programas:

**Savivaldybės funkcijų įgyvendinimo ir valdymo tobulinimo programa – 102511 Eurų, iš jų:**

Seniūnijų finansinio, ūkinio bei materialinio aptarnavimo užtikrinimui – 74844,00Eur;

Seniūnaičių ir kaimo bendruomenių pirmininkų veiklos rėmimas - 3600,00 Eur;

Ilgalaikio turto įsigijimas – 10900,00Eur;

Savivaldybės administracijos ir seniūnijų pastatų einamasis remontas - 12000,00 Eur;

Seniūnijų finansinio, ūkinio bei materialinio aptarnavimo užtikrinimui (soc. būstų nuoma)-

1167,00 Eur ;

**Kultūros ugdymo ir etnokultūros puoselėjimo programa - 4000,00 Eurų, iš jų:**

Kultūrinių renginių organizavimas ir rėmimas- 4000,00 Eur.

**Kūno kultūros ir sporto programa – 1000 Eur, iš jų:**

Sporto varžybų ir stovyklų organizavimas – 1000 Eur.

**Valstybinių (perduotų savivaldybėms) funkcijų vykdymo programa – 10083 Eurų, iš jų:**

Bendri darbo reikalai, darbo politikos formavimas ir įgyvendinimas (viešieji darbai) – 4630

Eurų;

Socialinės pašalpos pinigais arba natūra mirusiojo artimiesiems (sutuoktiniui, buvusiam sutuoktiniui, vaikams, anūkams, tėvams ar kitiems artimiesiems) – 3444 Eurai.

**Socialinės apsaugos plėtojimo programa – 3000 Eur, iš jų:**

Vienkartinės ir tikslinės pašalpos –3000 Eurų.

**Komunalinio ūkio ir turto programa – 50900 Eurų, iš jų**:

Gatvių apšvietimo užtikrinimas – 4400 Eurų;

Gatvių apšvietimo tinklų įrengimas – 22000 Eurų;

Gatvių pavadinimų informacinių lentelių įrengimas –1500 Eurų;

Gatvių, aikščių ir šaligatvių dangų priežiūros ir remonto darbai – 1200 Eurų;

Šaligatvių ir pėsčiųjų takų priežiūra ir plėtra – 15000 Eurų;

Kapinių teritorijų priežiūra rajono seniūnijose – 2000 Eurų;

Savivaldybių priklausančių visuomenės paskirties pastatų aplinkos tvarkymas – 2800 Eurų.

Gatvių priežiūra žiemos sezono metu – 2000 Eurų.

**I. SAVIVALDYBĖS ADMINISTRACIJOS FILIALO – SENIŪNIJOS VIDAUS IR VIEŠASIS ADMINISTRAVIMAS**

|  |  |  |  |
| --- | --- | --- | --- |
| **Eil. Nr.** | **Priemonės pavadinimas** | **Lėšų poreikis, Eur** | **Patvirtinta, Eur** |
| 1. | Gyventojų registro tvarkymas | 0 | 235 |
| 2. | Seniūnaičių ir kaimo bendruomenių pirmininkų veiklos rėmimas | 3600 | 3000 |
| 3. | Informacinių technologijų įsigijimo išlaidos (*programų priežiūra, kompiuterių remontas, kompiuterinės technikos dalių įsigijimo išlaidos, tonerio kasečių pildymas*) | 900 | 400 |
| 4. | Komunalinės išlaidos, pastatų priežiūros išlaidos | 20550 | 9000 |
| 5. | Kitos išlaidos (*Banko, spaudinių, draudimo, informacinės, kanceliarinės, smulkus inventorius)* | 4500 | 3500 |
| 6. | Administracinių patalpų remontas:   1. *Seniūnijos garažo stogo remontas* 2. *Laukinių durų keitimas* 3. *Administracinio pastato- mokyklos stogo lietaus nuvedimo sistemos keitimas* 4. *Seniūnijos šildymo sistemos ir sienų remontas* | 3000  2000  5000  1000 | 1500  0  0  0 |
| 7. | Ilgalaikio turto įsigijimas:   1. *Kompiuteris, 2vnt.* 2. *Spalvoto kopijavimo aparatas* 3. *Kondicionierius šarvojimo salei* 4. *Automobilinė priekaba* 5. *Kryžius (kunigo Rimkaus Stanislovo Pijaus įamžinimui Žadeikiuose)* 6. *Surenkama pavėsinė renginiams* 7. *Smėlio-druskos barstytuvas* | 2000  1000  2000  900  1000  1000  3000 | 0  0  0  900  1000  0  0 |
|  | **Iš viso:** | **51450** | **19535** |

**II. SOCIALINĖ PARAMA**

|  |  |  |  |
| --- | --- | --- | --- |
| **Eil. Nr.** | **Priemonės pavadinimas** | **Lėšų poreikis, Eur** | **Patvirtinta, Eur** |
| 1. | Laidojimo pašalpų išmokėjimas | 3444 | 3444 |
| 2. | Vienkartinių ir tikslinių pašalpų skyrimas | 3000 | 3000 |
| 3. | Socialinių būstų remontas | 1167 | 867 |
|  | **Iš viso** | **7611** | **7311** |

**III. KULTŪRA, SPORTAS, ŠVIETIMAS, VEIKLOS VIEŠUMAS**

|  |  |  |  |
| --- | --- | --- | --- |
| **Eil. Nr.** | **Priemonės pavadinimas** | **Lėšų poreikis, Eur** | **Patvirtinta, Eur** |
| 1. | Vasario 16-osios minėjimas | 200 | 100 |
| 3. | Kovo 11-osios minėjimas | 200 | 100 |
| 4. | Motinos dienos minėjimas | 200 | 0 |
| 5. | Velykinė popietė vaikams | 100 | 0 |
| 6. | Kraštiečių šventė | 2300 | 1300 |
| 7. | Kalėdiniai renginiai vaikams, seniūnijos gyventojams | 1000 | 500 |
| 9. | Sporto varžybų organizavimas | 1000 | 300 |
|  | **Iš viso** | **5000** | **2300** |

**IV. VIETINIS ŪKIS**

|  |  |  |  |
| --- | --- | --- | --- |
| **Eil. Nr.** | **Priemonės pavadinimas** | **Lėšų poreikis, Eur** | **Patvirtinta, Eur.** |
| 1. | Gatvių apšvietimo bei apšvietimo remonto išlaidos | 4400 | 1800 |
| 2. | Seniūnijos kelių priežiūra:  *1*. *greideriavimas, gatvių asfalto duobių lyginimas*  *2. sniego valymas žiemos* *metu* | *iš kelių fondo*  2000 | 700 |
| 3. | Kapinių teritorijų priežiūra rajono seniūnijose:  *Degalai, darbo inventorius, ūkinės prekės, kapinaičių Kapinaičių kaimuose aptvėrimas* | 2000 | 1500 |
| 4. | Savivaldybei priklausančių visuomeninės paskirties pastatų aplinkos tvarkymas:  *1.Degalai, smulkūs įrankiai, gėlių sodinukai, vejapjovių remontas ir atsarginės dalys*  *2. Lietaus kanalizacijos stadione remontas* | 1800  1000 | 1700  1000 |
| 5. | Žadeikių gyvenvietės gatvių apšvietimas:  *Rimkaus gatvėje* | 22000 | 3000 |
| 6. | Šaligatvių ir pėsčiųjų takų priežiūra ir plėtra:  *Pėsčiųjų- dviračių tako įrengimas Žadeikių k.* | 15000 | 0 |
| 7. | Gatvių, aikščių ir šaligatvių dangų priežiūros ir remonto darbai | 1200 | 600 |
|  | **Iš viso** | **50500** | **7000** |

**VERTINIMO KRITERIJAI**

Veiklos rezultatai vertinami, vadovaujantis šiais kriterijais:

operatyvus, kokybiškas, dėmesingas gyventojų (klientų) aptarnavimas, skirtų asignavimų efektyvus – ekonomiškas ir tikslingas panaudojimas, kokybiškas seniūnijos bendrųjų teritorijų švaros – tvarkos užtikrinimas, kultūros paveldo ir tradicijų išsaugojimas bei puoselėjimas, naudingumas seniūnijos bendruomenei. Bendraujant su gyventojais, pagal jų pasiūlymus bei atsiliepimus bus siekiama išsiaiškinti, kokie atlikti darbai buvo naudingiausi seniūnijos bendruomenei, kokių klaidų reikėtų vengti, kokius darbus reikėtų atlikti.

**IŠVADOS**

Ši seniūnijos veiklos programa atspindi seniūnijos kasdienius, neatidėliotinus poreikius artimoje perspektyvoje. Ruošiant seniūnijos veiklos programą, stengiamasi įtraukti ne tik pačius būtiniausius darbus, kuriuos planuojame atlikti, bet ir tuos, kurie skatintų žmones labiau rūpintis juos supančia aplinka, žmonėmis, saugoti kultūros paveldą, tradicijas, gamtą.

\_\_\_\_\_\_\_\_\_\_\_\_\_\_

PRITARTA

Seniūnaičių sueigos

2022-03-10 protokolu Nr. D3-2